Legal Document

Category: 21

Text:
106. ΑΠΟΦΑΣΗ ΥΠΟΥΡΓΟΥ  ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ  Αριθ. Ε5/2537 της 20/30 Μαΐου 1984  (ΦΕΚ Β΄ 332) Ίδρυση γενικών τμημάτων στα ΤΕΙ. Έχοντας υπόψη: 1.Τις διατάξεις του άρθρ. 5 σε συνδυασμό με τις διατάξεις του άρθρ. 35 παρ. 2 του Νόμ. 1404/83 «Δομή και λειτουργία των τεχνολογικών εκπαιδευτικών ιδρυμάτων». 2.Το απόσπασμα πράξης του συμβουλίου Τ.Ε.Ι. Πειραιά με αριθ. 11/19.3.84 που αφορά την ίδρυση γενικών τμημάτων. 3.Την άμεση ανάγκη για την λειτουργία όλων των τμημάτων των Τ.Ε.Ι., αποφασίζουμε: Ιδρύουμε γενικά τμήματα στις ακόλουθες σχολές του τεχνολογικού εκπαιδευτικού ιδρύματος (Τ.Ε.Ι.) Πειραιά. 1.Σχολή Τεχνολογικών εφαρμογών. α)Γενικό τμήμα μαθηματικών β)Γενικό τμήμα φυσικής - Χημείας και τεχνολογίας υλικών. 2.Σχολή διοίκησης και οικονομίας. Γενικό τμήμα ξένων γλωσσών και σωματικής αγωγής. Με την Ε5/3612/6-20 Ιουν. 1984 (ΦΕΚ Β΄ 401) απόφ. Υπ. Εθν. Παιδείας και Θρησκ/των ειδικά στα ΤΕΙ Πειραιώς, Λάρισας και Αθηνών ιδρύονται τα εξής τμήματα: Α)Σχολή τεχνολογικών εφαρμογών: α)Γενικό τμήμα μαθηματικών. β)Γενικό τμήμα Φυσικής - Χημείας και Τεχνολογίας υλικών. γ)Γενικό τμήμα ξένων γλωσσών και σωματικής αγωγής. 2.Επίσης ιδρύεται δεύτερο τμήμα ηλεκτρονικών στη σχολή τεχνολογικών εφαρμογών του ΤΕΙ Πειραιά. Β)Σχολή διοίκησης και οικονομίας : Γενικό τμήμα ξένων γλωσσών. 3.Ιδρύουμε στο ΤΕΙ Λάρισας, στη σχολή διοίκησης και οικονομίας γενικό τμήμα ξένων γλωσσών. 4.Ιδρύεται δεύτερο τμήμα Νοσηλευτικής στη σχολή υγείας και πρόνοιας στο ΤΕΙ Αθηνών.